
ข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๓
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันเสาร์ที่  12   ธันวาคม  พ.ศ. ๒๕๖๓
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑.
ก. จงแปลคาถาดังต่อไปนี้   สมฺปยุตฺตา  ยถาโยคํ  ฯลฯ สงฺคโห  นาม  นียเต

ข. ให้อธิบายความเป็นไปแห่งประเภทเวทนา ๓ มาดู ?

๒.
ก. ให้จำแนกจิต ๑๒๑ โดยเวทนา ๓ มาดู ?


ข. เมื่อจำแนกจิตโดยเหตุ ๖ แล้ว มีแต่ อเหตุกจิต เอกเหตุกจิต ทวิเหตุกจิต ติเหตุกจิต ส่วนจตุเหตุกจิต 

ปัญจเหตุกจิต ฉเหตุกจิต นั้นไม่มี ที่เป็นเช่นนี้ เพราะเหตุใด ?

๓.  กิจมี ๑๔ กิจ  แต่ฐานของกิจเหล่านั้นมีเพียง ๑๐ ฐาน  ที่เป็นเช่นนี้  เพราะเหตุใด ? ให้แสดงฐานโดยพิสดารว่า  

มีจำนวนเท่าใด ? คืออะไรบ้าง ? พร้อมทั้งยกหลักฐานบาลีขึ้นแสดงด้วย
๔. ให้แสดงจิตที่เกิดใน ทวาร และ พ้นจากทวาร โดยแน่นอนและไม่แน่นอน ดังต่อไปนี้

ก. จิตที่เกิดในทวารเดียว


ข. จิตที่เกิดในทวาร ๕

ค. จิตที่เกิดในทวาร ๖


ง. จิตที่เกิดพ้นจากทวาร ๖ 
๕.  ให้แสดงจิตเจตสิกที่รับอารมณ์โดยแน่นอนดังต่อไปนี้ ๑. นิพพานอารมณ์  ๒. นามอารมณ์  ๓. รูปอารมณ์  ๔. บัญญัติ

อารมณ์  ๕. ปรมัตถอารมณ์  
๖.
ก. ปริจเฉทที่ ๗ เรียกว่าอะไร ? หมายความว่าอะไร? มีธรรมอยู่เท่าไร? อะไรบ้าง?


ข. วัตถุธรรม หมายความว่าอะไร? มีเท่าไร คืออะไรบ้าง? (ไม่ต้องยกเหตุผล)
๗. 
ก. กิเลสมีจำนวนเท่าใด  คืออะไรบ้าง ? ให้แสดงมาเฉพาะชื่อ

ข. ให้แสดงการนับกิเลสโดยพิสดาร ๑๕๐๐ มาดู ?

๘.
ก. คำว่า ฌาน หมายความว่าอย่างใด? และธรรมที่เป็นปฏิปักษ์ต่อ องค์ฌานนั้นคืออะไร ? ให้แสดงโดยเฉพาะ  ๆ

ข. จงแสดงความหมาย  พร้อมองค์ธรรม  ของอินทรีย์ต่อไปนี้

๑. อนัญญาตัญญัสสามิตินทรีย์
๒. อัญญินทรีย์

๓. อัญญาตาวินทรีย์
๙.
ก. ให้แปลคาถาที่แสดงองค์ธรรมในมิสสกสังคหะทั้ง ๗  หมวดมาดู ?


ข. จงแสดงถึงการนำมาของอาหารทั้ง ๔  โดยเฉพาะ ๆ ไม่ต้องยกหลักฐานบาลีขึ้นแสดง
๑๐. จงจำแนกอริยสัจจ์  ๔  โดยเหตุ - ผล และโลกียะ - โลกุตตระ เป็นต้น
----------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ข้อสอบสัมภาษณ์พระอภิธรรม  ภาคเรียนที่ ๒ ปีการศึกษา ๒๕๖๓
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบวันอาทิตย์ที่ 13  ธันวาคม พ.ศ. ๒๕๖๓
วิชา  : ปกิณณกสังคหะ  สมุจจยสังคหะ
๕ ข้อ  

๒๕ คะแนน  

เวลา  ๑๕  นาที
๑.
จงแสดงมาติกาทั้ง ๖ พร้อมความหมาย?

ตอบ
แสดงมาติกาทั้ง ๖ พร้อมความหมายดังนี้ คือ
๑. เวทนาสังคหะ
  หมายความว่า การสงเคราะห์จิตเจตสิกโดยประเภทแห่งเวทนา ๓ หรือ ๕
๒. เหตุสังคหะ 
  หมายความว่า การสงเคราะห์จิตเจตสิกโดยประเภทแห่งเหตุ ๖
๓. กิจจสังคหะ
  หมายความว่ การสงเคราะห์จิตเจตสิกโดยประเภทแห่งกิจ ๑๔ และฐาน ๑๐
๔. ทวารสังคหะ
  หมายความว่า การสงเคราะห์จิตเจตสิกโดยประเภทแห่งทวาร ๖
๕. อารัมมณสังคหะ หมายความว่า การสงเคราะห์จิตเจตสิกโดยประเภทแห่งอารมณ์ ๖
๖. วัตถุสังคหะ
  หมายความว่า การสงเคราะห์จิตเจตสิกโดยประเภทแห่งวัตถุ ๖
๒. ทวารมี  ๖  วัตถุมี ๖ ทั้งสองอย่างนี้  องค์ธรรมต่างกันหรือเหมือนกัน  จงแสดงมาดู ?
ตอบ
เหมือนกันก็มี  ต่างกันก็มี  ส่วนที่เหมือนกันนั้นคือ

จักขุทวารกับจักขุวัตถุ
องค์ธรรมได้แก่  จักขุปสาท

โสตทวารกับโสตวัตถุ
องค์ธรรมได้แก่  โสตปสาท

ฆานทวารกับฆานวัตถุ
องค์ธรรมได้แก่  ฆานปสาท

ชิวหาทวารกับชิวหาวัตถุ
องค์ธรรมได้แก่  ชิวหาปสาท

กายทวารกับกายวัตถุ
องค์ธรรมได้แก่  กายปสาท

ส่วนที่ต่างกันคือ  มโนทวาร  องค์ธรรมได้แก่  ภวังคจิต ๑๙  หทัยวัตถุ  องค์ธรรมได้แก่  ทหัยรูป
๓.  
ให้แปลคาถาดังต่อไปนี้


อฏฺฐฃสฏฺฐฃิ  ตถา  เทฺว  จ 

นวาฏฺฐฃ  เทฺว  ยถากฺกมํ


เอก  ทวิ  ติ  จตุ  ปญฺจ

กิจฺจฏฺฐฃานานิ  นิทฺทิเส ?

ตอบ 
คาถานี้แปลความว่า  แสดงจำนวนจิต  โดยหน้าที่และฐานตามลำดับดังนี้คือ

จิตที่มีหน้าที่ ๑  และฐาน ๑  มีจำนวน  ๖๘ ดวง

จิตที่มีหน้าที่  ๒  และฐาน  ๒  มีจำนวน  ๒   ดวง

จิตที่มีหน้าที่  ๓  และฐาน  ๓  มีจำนวน  ๙   ดวง

จิตที่มีหน้าที่  ๔  และฐาน  ๔  มีจำนวน  ๘   ดวง

จิตที่มีหน้าที่  ๕  และฐาน  ๕  มีจำนวน  ๒   ดวง 
๔. ในวัตถุธรรม ๗๒ นั้น วัตถุธรรมที่แสดงไว้ในอกุศลสังคหะ มิสสกสังคหะ โพธิปักขิยสังคหะ สัพพสังคหะ แต่ละ
    หมวด มีจำนวนเท่าใด คืออะไรบ้าง?

ตอบ
ในวัตถุธรรม ๗๒ นั้น
วัตถุธรรมที่แสดงไว้ในอกุศลสังคหะ
มี ๑๔ คือ อกุศลเจตสิก ๑๔
วัตถุธรรมที่แสดงไว้ในมิสสกสังคหะ
มี ๓๖ คือ  จิต ๑ เจตสิก ๒๖ รูป ๙
วัตถุธรรมที่แสดงไว้ในโพธิปักขิยสังคหะ มี ๑๔ คือ  จิต ๑ เจตสิก ๑๓
วัตถุธรรมที่แสดงไว้ในสัพพสังคหะ
มี ๗๒ คือ  จิต ๑ เจตสิก ๕๒ นิปผันนรูป ๑๘ นิพพาน ๑
๕. 
ก.ในสัพพสังคหะมีธรรมอยู่กี่หมวด  คืออะไรบ้าง ? เมื่อว่าโดยประเภทแล้วมีเท่าไร ?

ข. ให้แสดงอุปาทานักขันธ์ ๕ พร้อมทั้งความหมายและองค์ธรรม ?
ตอบ
ก. ในสัพพสังคหะธรรมมีอยู่ ๕ หมวด คือ ๑.ขันธ์   ๒ . อุปาทานักขันธ์  ๓. อายตนะ  ๔. ธาตุ  ๕. สัจจะ  เมื่อว่าโดยประเภทแล้วมี ๓๙  (ไม่ต้องนับอุปาทานักขันธ์โดยเฉพาะ)

ข. อุปาทานักขันธ์มี ๕ คือ 

๑. รูปูปาทานักขันธ์  กองรูป  ที่เป็นอารมณ์ของอุปาทาน  องค์ธรรมได้แก่ รูป ๒๘  


๒. เวทนูปาทานักขันธ์  กองเวทนา  ที่เป็นอารมณ์ของอุปาทาน  องค์ธรรมได้แก่เวทนาเจตสิก  ที่ในโลกียจิต ๘๑

๓. สัญญูปาทานักขันธ์  กองสัญญา  ที่เป็นอารมณ์ของอุปาทาน  องค์ธรรมได้แก่  สัญญาเจตสิกที่ในโลกียจิต ๘๑

๔. สังขารูปาทานักขันธ์  กองสังขารที่เป็นอารมณ์ของอุปาทาน  องค์ธรรมได้แก่เจตสิก ๕๐  (เว้นเวทนา  สัญญา) 

    ที่ในโลกียจิต ๘๑

๕. วิญญาณูปาทานักขันธ์  กองจิต  ที่เป็นอารมณ์ของอุปาทาน  องค์ธรรมได้แก่ โลกียจิต ๘๑
----------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
เฉลยข้อสอบข้อเขียนพระอภิธรรม  ภาคเรียนที่ ๒  ปีการศึกษา ๒๕๖๓
อภิธรรมโชติกะวิทยาลัย  มหาวิทยาลัยมหาจุฬาลงกรณราชวิทยาลัย
ชั้น  จูฬอาภิธรรมิกะโท
สอบ วันเสาร์ที่  14   ธันวาคม  พ.ศ. ๒๕๖๓
วิชา  : ปกิณณกสังคหะ  สมุจจยสังคหะ
๑๐  ข้อ  รวม   ๑๐๐  คะแนน

เวลา  ๔ ชม.

๑.
ก. จงแปลคาถาดังต่อไปนี้   สมฺปยุตฺตา  ยถาโยคํ  ฯลฯ สงฺคโห  นาม  นียเต

ข. ให้อธิบายความเป็นไปแห่งประเภทเวทนา ๓ มาดู ?

ตอบ
ก. แปลคาถาดังต่อไปนี้

สภาวธรรม  ๕๓  คือจิตและเจตสิก  ชื่อว่า นามเตปญฺญฃาส  ว่าโดยลักษณะของตน ๆ ประกอบด้วย   
เอกุปฺปาทตา  เป็นต้น  ตามที่ประกอบได้  ดังแสดงแล้วโดยพิสดาร (ในปริจเฉทที่ ๒)
บัดนี้  ข้าพเจ้าจะแสดงปกิณณกสังคหะ  ของจิตและเจตสิก ว่าด้วยอำนาจแห่งการเกิดขึ้นของจิต  โดยประเภทแห่งเวทนา เหตุ กิจ ทวาร  อารมณ์ และวัตถุตามสมควร

ข. ความเป็นไปแห่งประเภทเวทนา ๓ มีดังนี้ การเสวยอารมณ์ของสัตว์ทั้งหลายนั้น ย่อมมีอยู่ ๓ อย่างด้วยกันคือ

๑. ในขณะที่เสวยอารมณ์อยู่นั้น  บางทีก็รู้สึกสบายเรียกว่า  สุขเวทนา

๒. ในขณะที่เสวยอารมณ์อยู่นั้น  บางทีก็รู้สึกไม่สบาย  เรียกว่า ทุกขเวทนา

๓. ในขณะที่เสวยอารมณ์อยู่นั้น  บางทีก็รู้สึกเฉย ๆ ไม่ใช่สุข  ไม่ใช่ทุกข์  เรียกว่า  อุเบกขาเวทนา 
๒.
ก. ให้จำแนกจิต ๑๒๑ โดยเวทนา ๓ มาดู ?


ข. เมื่อจำแนกจิตโดยเหตุ ๖ แล้ว มีแต่ อเหตุกจิต เอกเหตุกจิต ทวิเหตุกจิต ติเหตุกจิต ส่วนจตุเหตุกจิต 
ปัญจเหตุกจิต ฉเหตุกจิต นั้นไม่มี ที่เป็นเช่นนี้ เพราะเหตุใด ?

ตอบ
ก. จำแนกจิต ๑๒๑ โดยเวทนา ๓ 


๑. จิตที่เกิดพร้อมด้วยสุขเวทนา มี ๖๓ คือ สุขสหคตกายวิญญาณจิต ๑ โสมนัสสหคตจิต ๖๒


๒. จิตที่เกิดพร้อมด้วยทุกขเวทนา มี ๓ คือ ทุกขสหคตกายวิญญาณจิต ๑ โทมนัสสหคตจิต ๒


๓. จิตที่เกิดพร้อมด้วยอุเบกขาเวทนา มี ๕๕ คือ อุบกขาสหคตจิต ๕๕

ข. การที่จตุเหตุกจิต ปัญจเหตุกจิต ฉเหตุกจิต ไม่มีนั้น เพราะ อกุศลเหตุมีเพียง ๓ กุศลเหตุ และ
อพยากตเหตุ 
ก็มีเพียง ๓ ธรรมดา อกุศลเหตุ กับ กุศลเหตุ หรือกับ อพยากตเหตุนั้น เกิดขึ้นพร้อมกันในจิตดวงเดียวกันไม่ได้  ฉะนั้น จตุเหตุกจิต ปัญจเหตุกจิต ฉเหตุกจิต จึงไม่มี
๓.  กิจมี ๑๔ กิจ  แต่ฐานของกิจเหล่านั้นมีเพียง ๑๐ ฐาน  ที่เป็นเช่นนี้  เพราะเหตุใด ? ให้แสดงฐานโดยพิสดารว่า  
     มีจำนวนเท่าใด ? คืออะไรบ้าง ? พร้อมทั้งยกหลักฐานบาลีขึ้นแสดงด้วย
ตอบ  
กิจมี ๑๔ กิจ  แต่ฐานของกิจมีเพียง ๑๐ ฐาน  ที่เป็นเช่นนี้เพราะ ทัสสนกิจ  สวนกิจ  ฆายนกิจ  สายนกิจ  
ผุสนกิจ  ทั้ง ๕ นี้ต้องตั้งอยู่ในระหว่าง  ปัญจทวาราวัชชนจิต  กับ สัมปฏิจฉนจิต เท่านั้น  ตั้งอยู่ที่อื่นไม่ได้  ฐานนี้เรียกว่า  ปัญจวิญญาณฐาน  ด้วยเหตุนี้ฐานจึงมีเพียง ๑๐ ฐาน

ฐานโดยพิสดาร  มีจำนวน  ๒๕ คือ

ปฏิสนธิฐาน มี ๑  ภวังคฐาน มี ๖  อาวัชชนฐาน มี ๒  ปัญจวิญญาณฐาน มี ๑   สัมปฏิจฉนฐาน มี ๑  
สันตีรณฐาน มี ๑ โวฎฐัพพนฐาน มี ๒  ชวนฐาน มี ๖  ตทารัมมณฐานมี ๒   จุติฐาน  มี ๓  รวมเป็นฐาน ๒๕

ดังมีหลักฐานบาลีแสดงว่า


สนฺธิ  เอกํ  ฉ  ภวงฺคํ

ทฺวาวชฺชนํ  ปญฺจาทฺเยกํ


เทฺว  โว  โช  ฉ  ตทาเทฺวติ
จุตีติ  ปญฺจวีสติ.
๔. ให้แสดงจิตที่เกิดใน ทวาร และ พ้นจากทวาร โดยแน่นอนและไม่แน่นอน ดังต่อไปนี้

ก. จิตที่เกิดในทวารเดียว


ข. จิตที่เกิดในทวาร ๕

ค. จิตที่เกิดในทวาร ๖


ง. จิตที่เกิดพ้นจากทวาร ๖ 
ตอบ
 ก. จิตที่เกิดในทวารเดียว โดยแน่นอน มี ๓๖ หรือ ๖๘ ดวง ได้แก่ ทวิปัญจวิญญาณจิต ๑๐  อัปปนาชวนจิต 
๒๖ หรือ ๕๘ ไม่แน่นอน ได้แก่ กามจิต ๔๔ (เว้นทวิปัญวิญญาณจิต ๑๐ )
ข. จิตที่เกิดในทวาร ๕ โดยแน่นอน มี ๓ ดวง ได้แก่ มโนธาตุ ๓ ไม่แน่นอน ได้แก่ กามจิต ๔๑ (เว้นทวิปัญจวิญญาณจิต ๑๐ มโนธาตุ ๓ )
ค. จิตที่เกิดในทวาร ๖ โดยแน่นอน มี ๓๑ ดวง ได้แก่ โสมนัสสันตีรณจิต ๑ มโนทวาราวัชชนจิต ๑ กามชวนจิต ๒๙ ไม่แน่นอน มี ๑๐ ดวง ได้แก่ อุเบกขาสันตีรณจิต ๒ มหาวิปากจิต ๘
ง. จิตที่เกิดพ้นจากทวาร ๖ โดยแน่นอน มี ๙ ดวง ได้แก่ มหัคคตวิปากจิต ๙ ไม่แน่นอน ได้แก่ อุเบกขาสันตีรณจิต ๒ มหาวิปากจิต ๘
๕.  ให้แสดงจิตเจตสิกที่รับอารมณ์โดยแน่นอนดังต่อไปนี้ ๑. นิพพานอารมณ์  ๒. นามอารมณ์  ๓. รูปอารมณ์  
     ๔. บัญญัติอารมณ์  ๕. ปรมัตถอารมณ์  
ตอบ 
๑. จิตที่รับนิพพานอารมณ์   โดยแน่นอนมี  ๘  ดวงคือ   โลกุตตรจิต  ๘  เจตสิกที่รับนิพพานอารมณ์  โดย     แน่นอนไม่มี
๒. จิตที่รับนามอารมณ์โดยแน่นอน  มี ๑๔ ดวงคือ  วิญญาณัญจายตนฌานจิต ๓  เนวสัญญานาสัญญายตนฌานจิต ๓  โลกุตตรจิต ๘  เจตสิกที่รับนามอารมณ์  โดยแน่นอนไม่มี
๓. จิตที่รับรูปอารมณ์  โดยแน่นอนมี ๑๓ ดวงคือ ทวิปัญจวิญญาณจิต ๑๐  มโนธาตุ ๓  เจตสิกที่รับรูปอารมณ์โดยแน่นอน  ไม่มี

๔. จิตที่รับบัญญัติอารมณ์  โดยแน่นอน  มี ๒๑ ดวงคือ รูปาวจรจิต ๑๕  (เว้นอภิญญาจิต ๒)  อากาสานัญจา
ยตนะจิต ๓ อากิญจัญญายตนฌานจิต ๓  เจตสิกที่รับบัญญัติอารมณ์โดยแน่นอน มี ๒ ดวงคืออัปปมัญญา
เจตสิก ๒
๕. จิตที่รับปรมัตถอารมณ์  โดยแน่นอน  มี ๓๙ ดวงคือ ทวิปัญจวิญญาณจิต ๑๐ มโนธาตุ ๓ ตทารัมมณจิต ๑๑ หสิตุปปาทจิต ๑ วิญญาณัญจายตนฌานจิต ๓  เนวสัญญานาสัญญายตนฌานจิต ๓  โลกุตตรจิต ๘ เจตสิกที่รับปรมัตถอารมณ์  โดยแน่นอน มี ๓ ดวงคือ วีรตีเจตสิก ๓
๖.
ก. ปริจเฉทที่ ๗ เรียกว่าอะไร ? หมายความว่าอะไร? มีธรรมอยู่เท่าไร? อะไรบ้าง?


ข. วัตถุธรรม หมายความว่าอะไร? มีเท่าไร คืออะไรบ้าง? (ไม่ต้องยกเหตุผล)
ตอบ
ก. ปริจเฉทที่ ๗ เรียกว่า สมุจจยสังคหะ
หมายความว่า ปริจเฉท ที่แสดงการรวบรวมปรมัตถธรรมทั้ง ๔ ที่มีสภาพเข้ากันได้ให้อยู่เป็นหมวด ๆ 
มี ๔ หมวด คือ

๑. อกุศลสังคหะ
การแสดงสงเคราะห์ธรรมที่เป็นฝ่ายอกุศลโดยส่วนเดียวหมวดหนึ่ง

๒. มิสสกสังคหะ
การแสดงสงเคราะห์ธรรมที่เป็น กุศล อกุศล อพยากตะ ทั้ง ๓ ปนกัน
หมวดหนึ่ง

๓. โพธิปักขิยสังคหะ
การแสดงสงเคราะห์ธรรมที่เป็นฝ่ายมรรคญาณ หมวดหนึ่ง

๔.สัพพสังคหะ
การแสดงสงเคราะห์จิต เจตสิก รูป นิพพาน ซึ่งเป็นวัตถุธรรมทั้งหมดรวมกันหมวดหนึ่ง
ข. วัตถุธรรม หมายความว่าธรรมที่มีองค์ธรรมปรมัตถ์ของตนโดยเฉพาะ สามารถปรากฏแก่ปัญญาได้ 
มี ๗๒ คือ จิต ๑ เจตสิก ๕๒ นิปผันนรูป ๑๘ นิพพาน ๑
๗. 
ก. กิเลสมีจำนวนเท่าใด  คืออะไรบ้าง ?  ให้แสดงมาเฉพาะชื่อ

ข. ให้แสดงการนับกิเลสโดยพิสดาร ๑๕๐๐ มาดู ?
ตอบ
ก. กิเลสมีจำนวน ๑๐ คือ 
๑. โลภกิเลส
๒. โทสกิเลส
๓. โมหกิเลส
๔. มานกิเลส
๕. ทิฏฐิกิเลส
๖. วิจิกิจฉากิเลส
  ๗. ถีนกิเลส
๘. อุทธัจจกิเลส
๙.อหิริกกิเลส
๑๐. อโนตตัปปกิเลส

ข. แสดงการนับกิเลส  โดยพิสดาร ๑๕๐๐ อารมณ์ที่เป็นเหตุให้กิเลส ๑๐  เกิดขึ้นได้นั้นมี ๑๕๐  คือ 
นามเตปัญญาสะ  คือ นามธรรม ๕๓  นิปผันนรูป ๑๘  ลักขณะรูป ๔  รวม  ๗๕

ในอัชฌัตตสันดาน  คือ ภายในตัวเรามี ๗๕ 

ในพหิทธสันดาน คือ สิ่งที่มีชีวิติและไม่มีชีวิตที่อยู่ภายนอกตัวเรามี ๗๕  รวม ๑๕๐ อารมณ์  ๑๕๐ คูณด้วย
กิเลส ๑๐  คงเป็นกิเลส ๑๕๐๐
๘.
ก. คำว่า ฌาน หมายความว่าอย่างใด ? และธรรมที่เป็นปฏิปักษ์ต่อ องค์ฌานนั้นคืออะไร ? ให้แสดงโดยเฉพาะ  ๆ
ข. จงแสดงความหมาย  พร้อมองค์ธรรม  ของอินทรีย์ต่อไปนี้

๑. อนัญญาตัญญัสสามิตินทรีย์
๒. อัญญินทรีย์

๓. อัญญาตาวินทรีย์
ตอบ 
ก. คำว่า ฌาน  หมายความว่า  การเข้าไปเพ่งอารมณ์มีกสิณ  เป็นต้น  หรือเผาธรรมที่เป็นปฏิปักษ์ต่อกัน  ฉะนั้นจึงชื่อว่า ฌาน   ธรรมที่เป็นปฏิปักษ์ต่อองค์ฌาน  นั้นคือ

ถีนมิทธนิวรณ์  
เป็นปฏิปักษ์กับ วิตก

วิจิกิจฉานิวรณ์  
เป็นปฏิปักษ์กับวิจาร

พยาปาทนิวรณ์  
เป็นปฏิปักษ์กับปีติ

กามฉันทนิวรณ์  
เป็นปฏิปักษ์กับเอกัคคตา

อุทธัจจกุกกุกจนิวรณ์  และโทมนัสเวทนา  เป็นปฏิปักษ์กับโสมนัสเวทนา และอุเบกขาเวทนา

ปีติ  และโสมนัสเวทนา  เป็นปฏิปักษ์กับโทมนัสเวทนา
ข. แสดงความหมายพร้อมองค์ธรรม  ของ
๑. อนัญญาตัญญัสสามิตินทรีย์  ธรรมชาติที่เป็นผู้ปกครองในการรู้แจ้งอริยสัจจ์ ๔ ที่ตนไม่เคยรู้  องค์ธรรมได้แก่  ปัญญาเจตสิก  ที่ในโสดาปัตติมรรคจิต ๑
๒. อัญญินทรีย์  ธรรมชาติที่เป็นผู้ปกครองในการรู้แจ้งอริยสัจจ์ ๔  ที่ตนเคยรู้  องค์ธรรมได้แก่  ปัญญาเจตสิกที่ในมรรคจิตเบื้องบน  ๓ และผลจิตเบื้องต่ำ  ๓
๓. อัญญาตาวินทรีย์  ธรรมชาติที่เป็นผู้ปกครองในการรู้แจ้งอริยสัจจ์ ๔  สิ้นสุดแล้ว  องค์ธรรมได้แก่  ปัญญาเจตสิกที่ใน  อรหัตตผลจิต ๑
๙.
ก. ให้แปลคาถาที่แสดงองค์ธรรมในมิสสกสังคหะทั้ง ๗  หมวดมาดู ?
ข. จงแสดงถึงการนำมาของอาหารทั้ง ๔  โดยเฉพาะ ๆ ไม่ต้องยกหลักฐานบาลีขึ้นแสดง
ตอบ
ก. แปลคาถาที่แสดงองค์ธรรมในมิสสกสังคหะทั้ง ๗ หมวด ดังนี้คือ

เหตุ 

เมื่อว่าโดยองค์ธรรมปรมัตถ์แล้ว มี ๖

ฌานังคะ
เมื่อว่าโดยองค์ธรรมปรมัตถ์แล้ว มี ๕

มัคคังคะ

เมื่อว่าโดยองค์ธรรมปรมัตถ์แล้วมี  ๙

อินทรีย์

เมื่อว่าโดยองค์ธรรมปรมัตถ์แล้วมี  ๑๖

พละ

เมื่อว่าโดยองค์ธรรมปรมัตถ์แล้วมี ๙

อธิบดี

เมื่อว่าโดยองค์ธรรมปรมัตถ์แล้วมี ๔

อาหาร

เมื่อว่าโดยองค์ธรรมปรมัตถ์แล้วมี ๔  เหมือนกัน

นักศึกษาทั้งหลาย  พึงทราบการแสดงมิสสกสังคหะ  ที่มีกุศลเป็นต้นปะปนกันโดยมี ๗ หมวดดังนี้

ข. การนำมาของอาหารทั้ง ๔  โดยเฉพาะ ๆ นั้นมีดังนี้คือ

๑. กพฬีการาหาร  นำมาซึ่งอาหารชสุทธัฏฐกกลาปให้เกิดในสันดานของสัตว์ทั้งหลาย

๒. ผัสสาหาร   นำมาซึ่งเวทนา  คือการเสวยอารมณ์เป็นสุขบ้าง  เป็นทุกข์บ้าง  เฉย ๆ บ้าง

๓. มโนสัญเจตนาหาร  นำมาซึ่งปฏิสนธิวิญญาณ  คือการเกิดเป็นมนุษย์  เทวดา  พรหม  อบายสัตว์  
และปวัตติวิญญาณ  คือการเห็น  การได้ยินเป็นต้น

๔. วิญญาณาหาร  นำมาซึ่งเจตสิกและกัมมชรูป 
๑๐. จงจำแนกอริยสัจจ์  ๔  โดยเหตุ - ผล และโลกียะ - โลกุตตระ เป็นต้น
ตอบ 
จำแนกอริยสัจจ์ ๔  โดยเหตุ  ผล  และโลกียะ โลกุตตระเป็นต้นนั้นมีดังนี้

ทุกขสัจจ์  เป็นผล  สมุทยสัจจ์  เป็นเหตุ

นิโรธสัจจ์  เป็นผล  มรรคสัจจ์  เป็นเหตุ
ทุกขสัจจ์   
สมุทยสัจจ์
นิโรธสัจจ์
มรรคสัจจ์
ทุกขสัจจ์  เป็นสัจจ์ที่มีความเป็นไปอยู่ในวัฏฏสงสาร ชื่อว่า ปวัตติสัจจ์
สมุทยสัจจ์  เป็นสัจจ์ที่เป็นเหตุให้ทุกขสัจจ์เกิดขึ้น  เป็นไปอยู่ในวัฏฏสงสาร  ชื่อว่า  ปวัตติเหตุสัจจ์
นิโรธสัจจ์  เป็นสัจจ์ที่ถอยออกจากวัฏฏทุกข์  ชื่อว่า นิวัตติสัจจ์
มรรคสัจจ์  เป็นสัจจ์ที่เป็นเหตุให้ถึงความถอยออกจากวัฏฏทุกข์  ชื่อว่านิวัตติเหตุสัจจ์
----------------------------------

ฝ่ายหลักสูตรและการสอน  อภิธรรมโชติกะวิทยาลัย
มหาวิทยาลัยมหาจุฬาลงกรณราชวิทยาลัย
ทั้ง ๒ นี้ เป็นโลกุตตรธรรม  โลกุตตรสัจจ์





ทั้ง ๒ นี้ เป็นโลกียธรรม  โลกียสัจจ์








